Izmito įlanka
40°44′ š. pl. 29°39′ r. ilg.﻿ / ﻿40.733°š. pl. 29.650°r. ilg.﻿ / 40.733; 29.650 Izmito įlanka (turk. İzmit Körfezi), seniau – Olbano įlanka (sen. gr. Ὀλβιανὸς κόλπος) – Marmuro jūros rytinės dalies įlanka, giliai įsiterpianti į Mažosios Azijos pusiasalį (dab. Turkija). Ilgis – 52 km, plotis ties žiotimis – 6 km, gylis iki 183 m. Šiaurinėje įlankos pakrantėje įsikūrę kurortai (Anatolijos Rivjera), gale – Izmito miestas su nuo seno svarbiu uostu. 2016 m. per įlanką nutiestas kabamas Osmano Gazi tiltas (2682 m ilgio).